
Londoniensis, et Willelmi Marescalli confirmaverunt, donee
rex juvenis sigillum cursale habere videretur. . . . Gualo legatus
ab Anglia recessit circa festum Sancti dementis, et statim
successit ei dominus Pandulfus legatus.

A.D. 1219. MATT. PARIS, iii. p. 43. ... Willelmus senior
Marescallus regis et regni rector, diem clausit extrenrum. . . .
Post cujus mortem memoratus rex in custodia Petri Winto-
niensis episcopi remansit.

A.D. 1220. ANN. WAVERL. p. 293. Secundo coronatus est
Henricus III rex Angliae in die Pentecostes apud Westmona-
sterium. Accepit etiam tailagium per Angliam de singulis
carucis duos solidos.

A. D. 1221. FLORES HISTORIARUM, ii. p. 173. Die lunae
videlicet proxima ante festum beatae Mariae Magdalenae
Pandulfus Norwicensis electus cessit legation! suae ex mandato
domini papae Honorii, praesentibus Ricardo Sarisburiensi,
Petro Wintoniensi, Eustachio Londoniensi episcopis apud
Westmonasterium,nullo alio tune ei in legatione succedente....
Willelmus de Fortibus comes de Albamarla, occupans quaedam
castra injuste, ad pacem domini regis nolens redire, excitavit
contra eum hostilem rebellionem in Lincolnia, unde episcopo
et singulis fautoribus ejus a legato Pandulfo et episcopis et
clero Angliae ob scelus tale perpetratum excommunicatis,
idem comes irreverenter coactus est ad deditionem.

A.D. 1222. ANN. WAVERL. p. 296. Concessit rex Henricus
de tota Anglia, per consilium domini Stephani Cantuariae
archiepiscopi et aliorum magnatum terrae, in subsidium Terrae
Sanctae adquirendae, de quolibet comite iii. marcas, de quolibet
barone i. marcam, de quolibet milite xii. denarios, de quolibet
libero homine i. denarium, de quolibet homine habente catallum
ad valentiam dimidiae marcae unum denarium. Sed concessio
ista parum aut nihil profuit, quia cito postea contradictum est,
et ad effectum minime perductum.

A.D. 1223. MATT. PARIS, iii. pp. 75-6. Rex ... in octavis
Epiphaniae, apud Londonias veniens cum baronibus ad
colloquium, requisitus est ab archiepiscopo Cantuariensi et
magnatibus aliis, ut libertates et liberas consuetudines, pro
quibus guerra mot a fuit contra patrem suum, connrmaret.
Et sicut archiepiscopus ostendit evidenter, idem rex diffugere
non potuit quin hoc faceret, cum in recessu Ludovici ab Anglia
juraverit, et tota nobilitas regni cum eo, quod libertates

